Michele Bachmann
De Michele Marie Bachmann (geb. Amble, * 6. Aprui 1956 z Waterloo, Iowa) is a amerikanische Politikarin von de Republikana und Abgeordnete vom  6. Bezirk vo Minnesota im Repräsentantnhaus vo da USA. Sie gheat zum rechtn Fligl vo iara Partei, undastizd de Tea-Party-Bewegung und vatritt radikale, rechts-fundamentalistische Positiona (schaug untn).

Im Juni 2011 hod de Bachmann okindt, ois Kandidatin fia de Vorwoin zua Presidentschaftswoi 2012 in da USA z kandidian. Noch da easchtn Vorwoin in iam Hoamatstoot Iowa am 3. Jenna 2012, wo s letzte worn is, hods oba wieda zruckzogn.

Fundamentalistische Positiona vo da Bachmann 

Si foadat das weniga  Steian zoid wean soin und das mear frei gschachert wern soin deaf. In Presidentn Obama wiafts Marxismus vor. 
As Recht auf Obtreibung lehnts strikt ob und is gegn de Onakennung vo gleichgeschlechtlichn Beziahunga.
In Hurrikan Irene und s Erdbebn in Virginia 2011 hod de Bachmann ois a Strof vom God gnennt.
In da Buidungspolitik is dafia, dass in de Schuuin nebm da Evolutionstheorie aa as pseudowissenschaftliche, dubiose Konzept vo Intelligent Design gleichberechtigt im Biologieuntarricht vamittlt wern soi. 2004 hods dazua in Minnesota an Gsetzentwurf vorglegt.
Si is gegn a stootliches Gsundheidswesn.
Si wor gegan Militeaeinsotz vo da USA in Libyen, wei da Gaddafi koa Bedrohung fia d USA warad.
In da Frog vo da Globaln Eaweamung moants, dass Koindioxid fia de Eadn ned schädlich warad.

Beleg

Im Netz 

 Netzseitn beim Kongress
 YouTube-Kanal
 Porträt iba Michele Bachmann im New Yorker

Mitglied der Republikanischen Partei (Vereinigte Staaten)
US-Amerikaner
Geboren 1956
Frau